stanford-oval/wikipedia huggingface dataset:
קרב מגידו (609 לפנה"ס)
מות יאשיהו במגידו: גרסת הוצאתו להורג לפי המחקר החדש

בעוד שמצרים תחת פסמתיך הראשון ויורשו נכו הייתה מעצמה אזורית חזקה, יהודה הייתה ממלכה מקומית לא גדולה, ולכן קשה היה להבין כיצד קראה תיגר על המעצמה האדירה שבגבולה.  כל זה לפי גרסת ספר דברי הימים, המאוחר יותר והנחשב אמין פחות מאשר ספר מלכים. לפיכך הציע נדב נאמן להסתמך על התיאור הלקוני בספר מלכים כפשוטו: "בְּיָמָיו עָלָה פַרְעֹה נְכֹה מֶלֶךְ מִצְרַיִם עַל מֶלֶךְ אַשּׁוּר עַל נְהַר פְּרָת וַיֵּלֶךְ הַמֶּלֶךְ יֹאשִׁיָּהוּ לִקְרָאתוֹ וַיְמִיתֵהוּ בִּמְגִדּוֹ כִּרְאֹתוֹ אֹתוֹ", תיאור שאינו מזכיר שום קרב. כיוון שפסמתיך הראשון עשה בארץ ישראל כבשלו ואף עבר בה במסעו צפונה בשנת 610 לפנה"ס, שיער נאמן כי בימיו החליפה מצרים את אשור כאימפריה השלטת בארץ ישראל, ומלכי הארץ לרבות יאשיהו נשבעו לו אמונים כוסאלים. באותה שנה, לאחר מסעו, מת פסמתיך ואת מקומו ירש פרעה נכו השני. הלה חזר ויצא למסע לעזרת האשורים בשנת 609 לפנה"ס, בעקבות אביו, כשהוא עובר בדרך החוף של ארץ ישראל. כיוון ששבועת הנאמנות הוסאלית הייתה אישית, צריך היה נכו לחדש את שבועת הוסאלים שלו בארץ ישראל בשבועה אישית מולו, ועשה זאת במגידו, צומת דרכים חשובה אליה יכלו להגיע  כל השליטים הוסאלים מכל רחבי הארץ. לשם, לפי שחזור זה, יצא גם יאשיהו.
השאלה מדוע המית פרעה נכו את יאשיהו במקום לקבל ממנו את שבועת הנאמנות נותרה פתוחה. אפשר כי אכן רצה לבלום את התפשטות והתחזקות ממלכתו. אפשרות אחרת היא כי בהתרחבות דרומה פגעה יהודה באינטרסים המצרים שבדרכי הסחר העשירות לערב. אפשרות רחוקה יותר שהועלתה במחקר היא כי יושבי יהודה עצמם התלוננו על יאשיהו בשל הרפורמה הדתית העקובה מדם אשר כפה עליהם; ואכן, מייד לאחר מותו התבטלה רפורמה זו והעם חזר למנהגי הפולחן הקדומים שלו כבר תחת מלכותו הקצרה של יהואחז, שגם עליו נאמר "וַיַּעַשׂ הָרַע בְּעֵינֵי יְהוָה כְּכֹל אֲשֶׁר עָשׂוּ אֲבֹתָיו", וכך עשו גם הבאים אחריו עד חורבן הבית הראשון.
שחזורו של נדב נאמן זכה בהדרגה לתמיכת המחקר בעשור שלאחר פרסומו, שכן הוא פתר את הקשיים אשר צוינו למעלה בהשערה על קיום קרב מגידו.
תוצאות מותו של יאשיהו

על פי התיאור המקראי, לאחר מות יאשיהו בידי פרעה נכו, ירש אותו בנו יהואחז, כנראה בהשפעת תומכי הבבלים. יהואחז מלך במשך שלושה חודשים בלבד עת זומן על ידי פרעה נכו לרבלה שעל גדות נהר האורונטס, שם הודח והוגלה למצרים. נכו המליך את אחיו הגדול יהויקים, שנאלץ לשלם מס כבד ותפקד הלכה למעשה בתור שליט בובה של המצרים.
יהויקים ובנו יהויכין קידמו מדיניות פרו-מצרית מובהקת, אשר הובילה לפעולה צבאית של הבבלים נגד יהודה ולגלות יהויכין, ובסופו של הדבר לגלות בבל בשנת 586 לפנה"ס.
ראו גם

קרב מגידו (המאה ה-15 לפנה"ס)
לקריאה נוספת

בוסתנאי עודד, תולדות עם ישראל בימי בית ראשון, האוניברסיטה הפתוחה, תשס"ט 2008, כרך ד, מות יאשיהו במגידו (609 לפסה"נ), עמ' 256–268.
הערות שוליים

1 2 3  Cline, Eric H, The Battles of Armageddon: Megiddo and the Jezreel Valley from the Bronze Age to the Nuclear Age. University of Michigan Press. 2002, p.90. ISBN 978-0472067398.
↑  ישראל פינקלשטיין וניל אשר סילברמן, ראשית ישראל: ארכאולוגיה, מקרא וזיכרון היסטורי, אוניברסיטת תל אביב, 2003, עמ' 277–278.
1 2 3  חיים הרצוג, מרדכי גיחון, מלחמות התנ"ך, הוצאת ידיעות ספרים, ירושלים, 1981, עמ' 181-182.
↑  Micheal Roaf, Cultural Atlas Of Mesopotamia and the ancient near east. Time-Life books. 1991, p.186, p.198. ISBN 0-705406458.
↑  Micheal Roaf, Cultural Atlas Of Mesopotamia and the ancient near east. Time-Life books. 1991, p.198. ISBN 0-705406458.
↑  ישראל פינקלשטיין וניל אשר סילברמן, ראשית ישראל: ארכאולוגיה, מקרא וזיכרון היסטורי, אוניברסיטת תל אביב, 2003, עמ' 262–270.
↑  ישראל פינקלשטיין וניל אשר סילברמן, ראשית ישראל: ארכאולוגיה, מקרא וזיכרון היסטורי, אוניברסיטת תל אביב, 2003, עמ' 277–278, 282–284.
1 2  יוחנן אהרוני, אטלס כרטא לתקופת המקרא (מהדורה שלישית מתוקנת וערוכה בידי אנסון רייני), כרטא, תל אביב, 1964–1995, עמ' 106–107, מפות 158–159.
1 2  ישראל פינקלשטיין וניל אשר סילברמן, ראשית ישראל: ארכאולוגיה, מקרא וזיכרון היסטורי, אוניברסיטת תל אביב, 2003, עמ' 277–286.
↑  ספר מלכים ב', פרק כ"ג, פסוק ל'
↑  בשל החלשות האימפריה האשורית הורחבו בתקופתו של יאשיהו גבולות ממלכת יהודה צפונה וכללו את השומרון, עמק יזרעאל והגליל.
↑  ספר ויקרא, פרק כ"ו, פסוק ו'
↑  תלמוד בבלי, מסכת תענית, דף כ"ב, עמוד ב'
↑  עזרה החיצוני, פרק א', פס' כ"ג-ל'
↑  Cline, Eric H, The Battles of Armageddon: Megiddo and the Jezreel Valley from the Bronze Age to the Nuclear Age. University of Michigan Press. 2002, p.96-97. ISBN 978-0472067398.
↑  Cline, Eric H, The Battles of Armageddon: Megiddo and the Jezreel Valley from the Bronze Age to the Nuclear Age. University of Michigan Press. 2002, p.95. ISBN 978-0472067398.
↑  יצחק קלימי, ספר דברי הימים: כתיבה היסטורית ואמצעים ספרותיים, ספריית האנציקלופדיה המקראית יח (ירושלים: מוסד ביאליק, תש"ס), עמ' 83–85.
↑  Cline, Eric H, The Battles of Armageddon: Megiddo and the Jezreel Valley from the Bronze Age to the Nuclear Age. University of Michigan Press. 2002, p.99. ISBN 978-0472067398.
↑  נדב נאמן, רשימות הערים של יהודה ובנימין וממלכת יהודה בימי יאשיהו, ציון נ"ד, תשמ"ט, עמ' 17–71.
1 2 3  נדב נאמן 1991 – Nadav Na'aman, The Kingdom og Judah under Josiah, Tel Aviv 18, 1991, pp. 3-71
↑  השערת ברוך הלפרן Baruch Halpern, מצוטטת אצל ישראל פינקלשטיין וניל אשר סילברמן, ראשית ישראל : ארכאולוגיה, מקרא וזיכרון היסטורי, אוניברסיטת תל אביב, 2003, עמ' 286.
↑  יגאל בן-נון, קיצור תולדות יהוה, רסלינג, תל אביב, 2016, עמ' 42. בן-נון אף מקביל אפשרות זו למקרה דומה בממלכת בבל, שם הדיח כורש הפרסי את נבונאיד, המלך הרפורמטור הבבלי, והחזיר לממלכה את פולחנה הקודם לשביעות רצון תושביה.
↑  ספר מלכים ב', פרק כ"ג, פסוק ל"ב
↑  יגאל בן-נון, קיצור תולדות יהוה, רסלינג, תל אביב, 2016, עמ' 29–42.
↑  ספר מלכים ב', פרק כ"ג, פסוקים ל"א–ל"ד
↑  חיים הרצוג, מרדכי גיחון, מלחמות התנ"ך, הוצאת ידיעות ספרים, ירושלים, 1981, עמ' 185-186.
פסל ארד של פרעה נכו השני (מוזיאון ברוקלין, ניו יורק)
בולטימור רייבנס

בולטימור רייבנס (באנגלית: Baltimore Ravens; כינוי: רייבנס) היא קבוצת פוטבול אמריקאית מהעיר בולטימור, המשחקת בליגת ה-NFL.
בעבר יוצגה העיר על ידי הקולטס, אך זו עזבה ובמקומה הגיעה ב-1996 הקליבלנד בראונס שחיפשה מגרש ביתי חדש. אוהדי הפוטבול בבולטימור לא רצו ששם העיר יהיה קשור לבראונס, ולפיכך הוחלפו צבעי הקבוצה וחברי היכל התהילה של הבראונס נשארו בקליבלנד. בשלוש העונות הראשונות לאחר הקמתה הקבוצה לא הייתה קרובה להעפיל לפלייאוף, אך בעונה הרביעית (1999) מצבה השתפר והיא החמיצה את ההעפלה בגלל משחק אחד.
בעונת 2000 הצליחה הקבוצה להעפיל לסופרבול (סופרבול XXXV), שנערך בטמפה. במשחק עצמו היא גברה על ניו יורק ג'איינטס בתוצאה 34–7. ריי לואיס, שחקן ההגנה של הרייבנס, זכה בתואר MVP של משחק הסופרבול. בעונות לאחר מכן הגיעו הרייבנס שש פעמים נוספות לפלייאוף, אך לא הצליחו להעפיל עד לסופרבול. בעונת 2012 הדיחו הרייבנס את דנוור ברונקוס ואת ניו אינגלנד פטריוטס בפלייאוף, העפילו בפעם השנייה בתולדותיהם לסופרבול, (סופרבול XLVII), בו גברו על סן פרנסיסקו 49' 31-34.
ברכת שהחיינו

בִּרְכַּת שֶׁהֶחֱיָנוּ (נקראת גם ברכת הזמן) היא ברכת שבח שתיקנו חכמים לברך בשני סוגי מצבים: בשעה שזוכים להגיע לחג או מועד, או בזמן קיום מצווה שקבוע לה זמן כמו תקיעת שופר, נטילת לולב והדלקת נרות חנוכה. וכן בזמן שמתרחש לאדם אירוע חיובי, כמו קניית בגד חדש, אכילת פרי חדש, ראיית חבר טוב שלא ראה 30 יום, או בשורה טובה ששמע.
זמני הברכה

הסוג הראשון של זמן אמירת הברכה כולל את:
היום הראשון של החגים (פסח, שבועות, ראש השנה, יום הכיפורים, סוכות, וכן בשמחת תורה שנחשב כמועד בפני עצמו). נוהגים לברך בהדלקת נרות ובסיום קידוש הלילה (ביום הכיפורים נוהגים לברך לאחר כל נדרי במקום בקידוש).
הפעם הראשונה מדי שנה לקיום מצווה שקבוע לה זמן פעם בשנה (למשל: תקיעת שופר, נטילת לולב, מקרא מגילה או הדלקת נר חנוכה). נחלקו רש"י ותוספות לגבי מצווה הנעשית פעמיים בשנה (כגון כהן שמקריב מנחה בבית המקדש) האם מברכים עליה שהחיינו.
בעת קיום מצוות נדירות ומיוחדות כגון ברית מילה או פדיון הבן.
לדעת הרמב"ם, מברכים על מצוות שנעשות על ידי רכושו של האדם (למשל: ציצית, תפילין, מזוזה או מעקה), בעת חידוש החפץ.
הסוג השני של זמן אמירת הברכה כולל:
ברכה בעת אכילת פרי חדש, שעדיין לא אכלוהו בעונה זו.
ברכה על ראיית חבר טוב, אם לא ראה אותו שלושים יום. אמנם יש שכתבו שלא לברך בימינו ברכה זו, כדי למנוע מצב שמישהו יברך רק כדי לא לפגוע בחברו. כמו כן יש שחששו שאם דיבר איתו בטלפון אין לברך.
ברכה על קניית בית חדש, בגדים (למעט נעליים, עליהן יש מחלוקת האם מברכים), כלים או חפצים החשובים לאותו אדם.
ברכה כשמתרחש לאדם אירוע חשוב ומשמח, כגון לידת ילד. לדוגמה בטקס העברת שגרירות ארצות הברית לירושלים בירכו ראש הממשלה ונשיא המדינה את ברכת שהחיינו.
דינים נוספים

בליל היום השני של ראש השנה, ישנה מחלוקת האם יש לברך ברכת שהחיינו גם בלילה זה. על מנת לצאת מהספק נהוג בהרבה קהילות לאכול פרי חדש, המצריך גם הוא ברכת שהחיינו, ולכוון בברכה על היום ועל הפרי.
לפי חלק מהפוסקים, בברכת שהחיינו לא חל הכלל האומר ש"ספק ברכות להקל", לפיו אין לברך במקום שיש ספק אם האדם חייב בברכה זו או לא, משום שברכה זו באה על שמחת הלב, ואם האדם שמח - הברכה אינה לבטלה.
בימי בין המצרים יש שנהגו שלא לברך שהחיינו. (בימי ספירת העומר, היו שנהגו שלא לברך, אך למעשה נפסק לברך).
יש להבדיל בין ברכה זו הנאמרת כאשר השמחה היא של אדם יחיד, לברכת הטוב והמטיב, הנאמרת כאשר השמחה משותפת עם אדם נוסף.
דינים נוספים > בית חדש

בני זוג שקנו בית, אם הם שותפים בו, שניהם צריכים לברך 'הטוב והמיטיב'. ואם הבית שייך לאחד מהם ורשום על שמו, רק הוא יברך עליו, אבל הואיל ויהנו ממנו יחד, יברך 'הטוב והמטיב'. יחיד שקנה לעצמו בית, יברך 'שהחיינו'. אבל שוכר בית או מי שקיבל רשות לגור בבית מספר שנים, כיוון שהבית אינו שלו, אינו מברך עליו.
יש מקהילות הספרדים שאין מברכים על בית חדש, כמו שכתב הבן איש חי (שנה ראשונה פרשת ראה): "ונהגו שילבוש בעל הבית בגד חדש בתוך אותה סעודה ויברך עליו שהחיינו ויכוין על הבית". אם לא היה לו דבר לברך עליו שהחיינו, יכווין בברכת הטוב והמטיב שבברכת המזון להודות על הבית החדש.
יש אומרים שהמנהג הספרדי שלא לברך היה מחוץ לארץ ישראל שאין מצווה לבנות בתים, אבל בארץ ישראל, שבה יש לפי ההלכה היהודית מצווה לבנות בתים, יש לברך שהחיינו.
מטבע לשון

המילה "שהחיינו" הפכה בלשון העממית למטבע לשון שמשמעותה "סוף סוף!". כך יכול אדם לומר לחברו שנדרש לו זמן רב מדי לבצע פעולה עבורו: "שהחיינו! כמה זמן צריך בשביל לקנות גלידה?"
ראו גם

ברכת מחיה המתים
ברכת הטוב והמטיב
הערות שוליים

↑  במשנה ברורה (סימן תרע"ו סק"א) וכן בסידור הרב כתוב לומר לִזְמַן (בחיריק), וראו עוד סידור אזור אליהו שהאריך בעניין
↑  ראו תוספות, מסכת ברכות, דף ל"ז, עמוד ב', ד"ה היה.
↑  משנה תורה לרמב"ם, הלכות ברכות, פרק י"א, הלכה ט'
↑  הרב אליעזר מלמד, ברכת שהחיינו, באתר פניני הלכה
↑  הרב אליעזר מלמד, ברכת שהחיינו, באתר הרחבות לפניני הלכה
↑  הנשיא בירך שהחיינו, באתר ערוץ 7
↑  הרב אליעזר מלמד, מנהגי אבלות בספירת העומר, באתר ישיבה
↑  שולחן ערוך, אורח חיים, סימן רכ"ג, סעיף ג' ביאור הלכה דשם, ד"ה 'בנה'; חת"ס או"ח נג
↑  פס"ת הע' 37, ספר מצוות הארץ כהלכתן, שו"ת להורות נתן (חלק ב סימן יב)
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
| --- | --- |
בקרת זהויות :  NLI: 987007588256805171  LCCN: n2014006822  VIAF: 175499726   WorldCat (עם VIAF): 175499726 
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
אקרה הארטס אוף אוק

אקרה הארטס אוף אוק (באנגלית: Accra Hearts of Oak Sporting Club) היא קבוצת כדורגל מהעיר אקרה, בירת גאנה. הקבוצה, לצד קבוצת אסאנטה קוטוקו, הן הקבוצות המעוטרות ביותר בגאנה ולכל אחת מהן יש 19 אליפויות של הפרמייר ליג הגאנאי. לקבוצה יש בנוסף 12 גביעים וכן תואר "ליגת האלופות האפריקאית בעונת 2000" כאשר בנוסף היא הגיעה עד חצי הגמר בעונת 1998. היריבה הגדולה ביותר של הקבוצה מאז הקמתה ועד היום היא אסאנטה קוטוקו שהייתה יריבתה הכמעט יחידה על תוארי האליפות השונים בגאנה לאורך השנים.
המועדון הוקם בשנת 1910 והיה למועדון הכדורגל השני באקרה אחרי "האינביסלבלס". מועדון זה הוא המועדון הפעיל הוותיק ביותר בכדורגל הגאנאי כיוון שכל המועדונים שהוקמו לפניו התפרקו עם השנים. המשחק הראשון של הארטס אוף אוק היה ב-11 בנובמבר 1911 נגד האינביסיבלס. בשנת 1922 הוקמה "ליגת הכדורגל של אקרה" והארטס אוף אוק השתתפה בליגה זו וזכתה ב-6 מתוך 12 האליפויות בליגה זו. בשנת 1956 הארטס אוף אוק הצטרפה לפרמייר ליג הגאנאי והפכה לאחד המועדונים המצליחים בליגה זו.
ב-9 במאי 2001, במהלך משחק בין הארטס אוף אוק לאסאנטה קוטוקו, שבמהלכו מחו אוהדי אסאנטה על גול לא חוקי לטענתם, החלה מהומה גדולה שגרמה להתקפה של כוחות המשטרה במגרש על אוהדי אסאנטה, אירועים שגרמו בסופו של דבר למותם של 126 מאוהדי אסאנטה, האירוע הקשה ביותר בתולדות הכדורגל האפריקאי כולו. ב-20 בפברואר 2008 מונה אייל לחמן הישראלי למאמן הקבוצה. הוא עזב את הקבוצה ב-13 ביוני אותה שנה.
בשנת 2021 לאחר הפסקה ארוכה הקבוצה זכתה באליפות הליגה, גביע ובסופר-קאפ.
הופעות באפריקה

הארטס אוף אוק השתתפה לראשונה בליגת האלופות האפריקאית בעונת 1998, אז גברה בסיבוב הראשון על הקבוצה דג'וליבה AC ממאלי ועברה לסיבוב השני בו ניצחה בזכות הפרש שערי חוץ את קבוצת קוטונספורט גארואה מקמרון והעפילה לשלב הבתים בו הוגרלה עם קבוצות דינמוס מזימבבואה, אטואיל דו סאהל התוניסאית ואיגל סמנט מניגריה ולאחר שסיימה במקום השני בשלב הבתים לאחר שלושה ניצחונות, תוצאת תיקו אחת ושני הפסדים דורגה במקום השני בבית זה אחרי דינמוס מזימבבואה ולכן לא העפילה לשלב הגמר וחלקה את מקומות שלישי ורביעי עם קבוצת מאנינג ריינג'רס מדרום אפריקה שסיימה שנייה בבית שלה.
בעונת 1999 הקבוצה חזרה לליגת האלופות האפריקאית, אז עברה בסיבוב הראשון את קבוצת אלה נגוואמה מגינאה המשוונית ועברה לסיבוב השני, בו גברה על קבוצת וילה SC מאוגנדה. בשלב הבתים הוגרלה עם קבוצות אל-אהלי ממצרים, ראג'ה קאזאבלנקה המרוקאית ושוטינג סטארס הניגרית אך סיימה במקום השלישי ולכן הודחה.
העונה הגדולה של הארטס אוף אוק במפעלים האפריקאים הייתה בעונת 2000, אז זכתה בליגת האלופות האפריקאית כאשר היא עוברת בסיבוב הראשון את הקבוצה הגינאית אורויה אתלטיק קלאב ובסיבוב השני את הקבוצה מוטומה פמבה מהרפובליקה הדמוקרטית של קונגו. בשלב הבתים הוגרלה הקבוצה ביחד עם קבוצות אל-אהלי המצרית, לובי סטארס הניגרית וASC ג'אן ד'ארק מסנגל ולאחר ארבעה ניצחונות ושתי תוצאות תיקו דורגה במקום הראשון בבית והעפילה לגמר בו גברה על קבוצת אספרנס מתוניסיה בשני ניצחונות, הראשון בתוניסיה 2-1 והשני בגאנה 3-1 והוכתרה כאלופת אפריקה בעונת 2000.
בעונת 2001, עונה אחת אחרי ההישג ההיסטורי הקבוצה חזרה לליגת האלופות אך הודחה כבר בסיבוב הראשון על ידי קבוצת אטואיל דו קונגו מהרפובליקה של קונגו. גם בעונת 2002 לא נחלה הקבוצה הישג כלשהו והודחה גם הפעם בסיבוב הראשון על ידי קבוצת סטאד מיאלן ממאלי. בעונת 2003 ניצחה הפעם הקבוצה בסיבוב הראשון, הפעם את קבוצת AS דואנה מטוגו אך הפסידה בסיבוב השני לקבוצה האנגולית אתלטיקו ספורט אביסאו.
בעונת 2004 הקבוצה עברה בסיבוב הראשון את קבוצת סטאד מיאלן ממאלי ועברה בסיבוב השני את קבוצת אתלטיקו ספורט אביסאו מאנגולה אך הפסידה בסיבוב השלישי לקבוצת אטואיל דו סאהל התוניסאית. בעונת 2005 הקבוצה הפסידה כבר בסיבוב הראשון, הפעם לקבוצת דולפין אף. סי. הניגרית. בעונת 2006 עברה הקבוצה בסיבוב המוקדם את קבוצת וואלידאן מגמביה לאחר שקבוצה זו פרשה מהמפעל ולכן עברה אוטומטית לסיבוב הראשון, בו עברה את קבוצת סיינט גיורג' SA האתיופית ועברה לסיבוב השני בו עברה את קבוצת אטואיל דה סאהל מתוניסיה והגיעה לשלב הבתים בו הוגרלה עם קבוצות ASEC מימוסאס מחוף השנהב, אורלנדו פיירטס מדרום אפריקה ואנימבה מניגריה אך סיימה במקום האחרון באותו הבית והודחה מהמפעל.
תארים > בגאנה

אליפות גאנה (21)
הגביע הגאנאי (12)
הסופר קאפ הגאנאי (3)
תארים > באפריקה

ליגת האלופות האפריקאית (1)
גביע הקונפדרציה האפריקאי (1)
הסופר קאפ האפריקאי (1)
שחקנים מפורסמים

אייזיק אובודו אוקוצ'ה
סמי אג'יי
ישמעאל אדו
לריאה קינגסטון
סטפן אפיה
צ'ארלס אסאמפונג טיילור
דניאל קוואיה
אנטוני אנאן
לואיס אג'יימאנג'
פרינס טאגו
אהרן טרייטל

אהרן (אהרל'ה) טרייטל באירוע בסינמטק תל אביב
אהרן (אהרל'ה) טרייטל (נולד ב-1 באוקטובר 1992) הוא שחקן קולנוע וטלוויזיה, צלם, עורך, ובמאי סרטי תעודה.
זוכה מענק פרלוב על סרטו "אותו האיש" וכן זוכה פרס השחקן הטוב ביותר בפסטיבל Fantaspoa בברזיל עבור תפקידו ב"תיקון".
ביוגרפיה

טרייטל נולד למשפחה חרדית חסידית בבני ברק כילד ה-13 במספר להוריו. התחנך ב'חדר' ובישיבות חסידיות ובגיל 15 עזב את העולם החרדי.
בוגר מצטיין של המחלקה לקולנוע בבית הספר התל אביבי "מנשר לאמנות" שבדרום העיר.
פילמוגרפיה

ב-2015 הופיע בתפקיד 'חיים אהרן' בסרט "תיקון" בבימויו של אבישי סיון. על תפקידו זה זכה באותה השנה בפרס השחקן הראשי הטוב ביותר בפסטיבל "fantaspoa" שבברזיל.
ב-2017 הופיע בתפקיד 'אברהם' בסרט "ידיד נפש" שיצרו ענת צוריה ושירה וינטר.
ב-2018 זכה במקום הראשון בתחרות הפיצ'ינג על שם דוד פרלוב על סרטו "אותו האיש" ובשנת 2019 הושלמה עשייתו של הסרט. ועדת השופטים הבהירה את בחירתה על פי הנימוק כי "מצאנו את "אותו האיש" של אהרן טרייטל כבעל פוטנציאל להפוך לסרט מרתק. בבסיס הסרט נמצאת תעלומה בלשית שהיא גם סיפור משפחתי יוצא דופן, המקביל באופן מרגש למערכת היחסים בין הבמאי לבין אימו... בשולי הדברים ישנה גם נגיעה אקטואלית מסקרנת, שאולי תשפוך אור על פרשה שמטרידה את החברה הישראלית בשנים האחרונות, חטיפת הילדים בשנות ה-50." הסרט השתתף בתחרות הסטודנטים בפסטיבל דוקאביב באותה שנה וכן בתחרות של פורום היוצרים הדוקומנטריים בישראל.
ב-2019 חזר לשתף פעולה עם אבישי סיון והשתתף בסרטו "מותו של זה". מאוחר יותר באותה שנה הופיע גם בתפקיד "משה מלך המשיח" בסדרה "נורמלי" שביים אסף קורמן.
במאי 2020, סרט דוקומנטרי שיצר עם הפסיכולוג והבמאי השווייצרי-ישראלי ג'וזפה (יוסי) שטרנגר שהכיר וחבר לטרייטל עוד במהלך לימודיהם ב"מנשר לאמנות", אותו צילם טרייטל בקיץ 2016, דורג במקום הראשון בתחרות התיעודית של פסטיבל SIFF השווייצרי וזכה בפרס "הסרט הדוקומנטרי הטוב ביותר".
ביולי 2020, הופיע בתפקיד הראשי בסרט הקצר "שליחות" שביים בועז יהונתן יעקב במסגרת "במרחק מאה מטר" - סדרת סרטים שצולמו בימי סגר הקורונה.
בנובמבר 2020 עלה לשידור בכאן 11 הסרט "במסתרים" בבימויה של לינה צ'פלין בו שימש טרייטל כתחקירן וכן כצלם נוסף.
כמו כן שימש טרייטל כיועץ דת בסרט "סיפור אחר" של הבמאי האוטר הישראלי אבי נשר.
טרייטל מופיע בסדרה "מלאך משחית" כיהודל'ה, אברך חסידי מקהילת "ברודי", המנהל מלחמת חורמה נגד מוסד "עזרת נשים" הטיפולי, בו שהתה אשתו החולנית.
הערות שוליים

↑  פרי כפרי סוכנות שחקנים בע"מ, באתר www.perrykafri.com
↑  "אותו האיש" זכה במענק קרן פרלוב ליצירה תיעודית, באתר ‏מאקו‏, 29 במרץ 2018
↑  Fantaspoa, Fantaspoa anuncia os vencedores de sua décima segunda edição, http://www.fantaspoa.com/
↑   דורון חלוץ, ג'וינטים ואל־אס־די, טיפול פסיכיאטרי ואשפוזים - חייו הסוערים של כוכב הסרט "תיקון", באתר הארץ, 18 בינואר 2017
↑  הישגי בוגרים בולטים מהשנים האחרונות, באתר מנשר לאמנות
↑  Avishai Sivan | Film Making, www.avishaisivan.com
↑  חזר בשאלה בחיים, ושב למאה שערים כשחקן, באתר ynet, 12 בינואר 2017
↑  Fantaspoa International Fantastic Film Festival (2016), IMDb
↑    יהודה שוחט, בנפש חרדה, באתר "ידיעות אחרונות", 30 באוגוסט 2017
↑  "אותו האיש" זכה במענק קרן פרלוב ליצירה תיעודית, באתר ‏מאקו‏, 29 במרץ 2018
↑  דוקאביב, אותו האיש - דוקאביב 2019, באתר דוקאביב
↑  filmfreeway.com/AmirFilm
DarkMatter Group

| --- | --- |

 נתונים כלליים
 מייסדים:  פייסל אל-בנאי
 תקופת הפעילות:  2014–הווה (כ־11 שנים)
 מיקום המטה:  אבו דאבי, איחוד האמירויות הערביות
 ענפי תעשייה:  אבטחת מחשב אישי ברשת 
  
 www.darkmatter.ae
 
DarkMatter Group (מילולית: "קבוצת חומר אפל") היא חברת אבטחת מידע שנוסדה באיחוד האמירויות הערביות בשנת 2014 או 2015. החברה תיארה את עצמה כחברה להגנת סייבר בלבד, אולם ב-2016 היא  שימשה קבלן של "פרויקט רייבן" (באנגלית: Project Raven), כדי לסייע לאיחוד האמירויות לפקח על ממשלות אחרות, על ארגונים חמושים ועל פעילי זכויות אדם. החברה העסיקה עובדים שהיו בעברם אנשי שירותי המודיעין האמריקאיים ובוגרי יחידות הטכנולוגיה של צה"ל.
תולדות החברה

DarkMatter נוסדה בשנת 2014, או 2015, על ידי איש העסקים האמירתי פייסל אל-בנאי, מייסד חברת הסלולר Axiom Telecom ובנו של גנרל במשטרת דובאי. בשנת 2014 חברת Zeline 1, חברה בת בבעלות מלאה של DarkMatter, החלה לפעול בפינלנד.
בשנת 2015 התקיים אירוע השקה פומבי של החברה בכינוס הפסגה השנתי של ערי עתיד ערביות. באותו מועד פרסמה החברה את יכולותיה בתחום אבטחת רשת וגילוי האזנות ומעקב באמצעות וירוס מחשב. החברה פרסמה כי היא מפתחת טלפון סלולרי "בטוח". בפרסומיה הציגה החברה את עצמה כגוף העוסק ב"הגנה דיגיטלית ושירות מודיעין לאיחוד האמירויות".
בשנת 2016 החליפה DarkMatter את חברת CyberPoint כחברה קבלנית ב"פרויקט רייבן". בשנת 2016, החברה גם קידמה פיתוח טלפון סלולרי חכם בפינלנד והעסיקה מספר מהנדסים פינים.
בתחילת 2018, המחזור השנתי של DarkMatter היה בגובה מאות מיליוני דולרים. שמונים אחוז מעבודת החברה הייתה עבור ממשלת איחוד האמירויות וארגונים קשורים לממשלתה, כולל NESA. היא פיתחה דגם סמארטפון בשם Katim, (מילולית בערבית: "שקט"). DarkMatter נבחרה כספק רשמי לתערוכה העולמית אקספו 2020, אולם מאוחר יותר הוחלפה בחברה אחרת.
בשנת 2021 הועברה פעילות הסייבר של DarkMatter לחברת Digital14, ששיווקה את מערכת התקשורת המאובטחת 'Katim'.
שיטות גיוס עובדים

בנוסף לגיוס במסלולי גיוס מקובלים כמו הפניות אישיות ודוכנים בתערוכות מקצועיות, DarkMatter עסקה בצייד ראשים מהסוכנות לביטחון לאומי של ארצות הברית ומגיוס עובדים מחברות מתחרות לאחר ההתקשרות לממשלת איחוד האמירויות. כך נהגה החברה עם חלק מעובדי CyberPoint.
על פי הדיווחים, החברה שכרה בוגרי יחידה 8200 של צבא ההגנה לישראל ושילמה להם שכר של עד מיליון דולר בשנה, לעבודה בסניפי החברה בקפריסין ובסינגפור.
סימון מרגיטלי, חוקר אבטחה איטלקית, תיאר בבלוג את שיטות הגיוס של DarkMatter בניסיון להזהיר אחרים. לטענתו, פניות ושאלות באשר לנוהלי החברה בגיוס עובדים הניבו תגובה כי "דברים הוצאו מפרופורציות" והמידע על אופי המשרה היה מעורפל ביותר למרות שאלות שהופנו לחברה.
טענות בדבר פעולות ריגול בשירות ממשלת איחוד האמירויות

בתגובה לפעולות ריגול סייבר שנערכו על ידי ממשלת איראן באיחוד האמירויות אחר מתנגדי המשטר, במהלך 2010 ו-2011, סייעה ארצות הברית לאיחוד האמירויות הערביות בסוף 2011 בהקמת "הרשות הלאומית לאבטחת אלקטרונית" (NESA), שהיא המקבילה של איחוד האמירויות לסוכנות לביטחון לאומי (NSA) בארצות הברית.
פרויקט רייבן

פרויקט רייבן (Raven Project) היה יוזמה סודית שנועדה לסייע לאיחוד האמירויות לפקח על ממשלות אחרות, ארגונים חמושים ופעילי זכויות אדם. הצוות הפרויקט כלל סוכני מודיעין אמריקאים לשעבר, שיישמו את הכשרתם לפריצת טלפונים ומחשבים השייכים ליעדי המעקב של פרויקט רייבן. מטה המבצע ישב באחוזה, שכונה "הווילה", בפרבר של אבו דאבי בעיר ח'ליפה.
משנת 2014 עד 2016, חברת CyberPoint היא שסיפקה עובדי קבלן שהוכשרו בארצות הברית לפרויקט רייבן. בשנת 2016, הופיעו דיווחים כי CyberPoint התקשרה עם חברת תוכנות הריגול האיטלקית Hacking Team. צעד זה פגע במוניטין של CyberPoint כחברת אבטחת סייבר הגנתית. לפי הדיווחים, איחוד האמירויות החליטה שלא להסתמך עוד על קבלן אמריקאי והחליפה את CyberPoint בחברת DarkMatter לביצוע הפרויקט. DarkMatter שכנעה כמה צוותי עובדים של CyberPoint לעבור לעבוד בשירותיה. -DarkMatter. לאחר מכן, על פי הדיווחים, פרויקט רייבן הרחיב את מטרות המעקב שלו כך שכלל גם נעקבים אמריקאים.
ב-1 בפברואר 2019, אתר האינטרנט Ars Technica פרסם דברים מפי עובד לשעבר של DarkMatter, דניאל וולפורד שסיפר כי החברה לא עסקה בריגול אחר אמריקאים אלא בייעוץ וסיוע לאיחוד האמירויות כדי ליצור תוכנית אבטחת סייבר לאומי, בדומה לזו שמקיים ה-NSA בארצות הברית. החברה יצרה "רשימת יעדים" למעקב במטרה להכשיר את אנשי איחוד האמירויות בביצוע המעקב ובהבחנה בין מי שמהווה איום על הביטחון הלאומי, לבין מי שאיננו איום כזה.
ב-9 בדצמבר 2021, הגישה פעילת זכויות האדם הסעודית, לוג'יין אל-הד'לול, תביעה בבית משפט מחוזי באורגון נגד שלושה קציני מודיעין צבאי אמריקאים לשעבר, שביצעו פעולות מעקב בשם איחוד האמירויות. לפי התביעה, השלושה עבדו עבור DarkMatter וסייעו לגורמי האבטחה של האמירויות לחלץ נתונים מהאייפון שלה. הפריצה לטלפון שלה הביאה למעצרה של אל-הד'לול באיחוד האמירויות והסגרתה לערב הסעודית, שם נעצרה, נכלאה ועונתה.
ב-22 בדצמבר 2021 נקבע כי אפליקציית הודעות פופולרית בשם ToTok היא כלי ריגול סודי, שפותח על ידי איחוד האמירויות הערביות. מעט מאוד פורסם על הכלי ויכולותיו.
בדצמבר 2021, כמה מחברי בית המחוקקים בארצות הברית דחקו במשרדי האוצר והחוץ להטיל סנקציות על DarkMatter, על קבוצת אן. אס. או. טכנולוגיות, על Nexa Technologies ועל Trovicor. במכתב חתום על ידי יו"ר ועדת הכספים של הסנאט, רון ויידן, יו"ר ועדת המודיעין של בית הנבחרים, אדם שיף, ו-16 מחוקקים נוספים, הם ביקשו להטיל סנקציות מכוח חוק מגניטסקי, שכן החברות הואשמו בכך שהן מאפשרות הפרת זכויות אדם. במכתב נדרשו אף סנקציות על מנהלים בכירים ב-DarkMatter, יחד עם שלוש החברות האחרות.
ב-26 באוגוסט 2022, נאסרה כל פעילויות ייצוא נשק, במסגרת עסקה של מחלקת המדינה על שלושת קציני המודיעין האמריקני לשעבר שסייעו לאיחוד האמירויות לרגל אחר פעילי זכויות אדם, עיתונאים וממשלות. על הפעילים, מארק באייר, ריאן אדמס ודניאל ג'ריק, נאסר במשך שלוש שנים להשתתף במישרין או בעקיפין בכל פעילות הכפופה לחקיקה האמריקאית העוסקת בייצוא נשק וידע צבאי.